text: Alvorlig arbejdsskadeulykke
  30 april 2013 kl. 13.56
  En 63-årig er blevet kvæstet alvorligt ved en arbejdsulykke i Tarp ved Esbjerg.
  Ulykken skete på Sydvestjysk Pelsdyrfoder i Tarp i går eftermiddags.
  Den 63-årige mand var igang med at udskifte et dæk på en truck, men under arbejdet eksploderede slangen og en genstand blev slynget mod manden, der blev alvorligt kvæstet.
  Han er indlagt på Odense Universitetshospital.
  Ulykken bliver nu undersøgt af Arbejdstilsynet.
  